**Αθήνα, 25/07/2024**

**Αρ. Πρωτ.: 119**

**ΔΕΛΤΙΟ ΤΥΠΟΥ**

**Της Ελληνικής Ομοσπονδίας Θαλασσαιμίας**

***Αυτή την εποχή, τα αποθέματα αίματος λιγοστεύουν…  
Σας χρειαζόμαστε. Δώσε αίμα σήμερα.***

Η Ελληνική Ομοσπονδία Θαλασσαιμίας απευθύνει έκκληση σε όλους τους εθελοντές αιμοδότες να δώσουν αίμα, μιας και διανύουμε μια δύσκολη περίοδο.

Κατά την διάρκεια της θερινής περιόδου οι πάσχοντες από Θαλασσαιμία και Δρεπανοκυτταρική Νόσο βιώνουν την ανασφάλεια του αν θα βρεθεί αίμα για τη μετάγγισή τους. Φέτος, η παρατεταμένη περίοδος των υψηλών θερμοκρασιών που σημειώθηκαν σε συνδυασμό με τις περιορισμένες δυνατότητες αιμοληψιών οδηγούν σε έναν δύσκολο Αύγουστο.

Δεδομένου ότι το αίμα διαρκεί 35 με 42 μέρες, είναι αναγκαίο να προσέλθουμε ακριβώς αυτή τη περίοδο στις αιμοδοσίες αφιερώνοντας λίγα λεπτά από τον χρόνο μας για να χαρίσουμε αυτό το πολύτιμο αγαθό στους συνανθρώπους που το έχουν ανάγκη.

**Με τιμή**

**Για το Διοικητικό Συμβούλιο**

**της Ελληνικής Ομοσπονδίας Θαλασσαιμίας.**

### Ο ΠΡΟΕΔΡΟΣ Η ΓΕΝ. ΓΡΑΜΜΑΤΕΑΣ

 

### ΑΝΔΡΕΑΣ ΛΙΒΑΝΟΣ ΑΓΛΑΪΑ ΣΑΛΑΜΟΥΡΑ